[{"text_idx": "#000001", "text": "Llywodraeth Cymru\u2019n cyhoeddi buddsoddiad o \u00a35m ar gyfer rhaglenni darllen a rhoi llyfr yn anrheg i blant a phobl ifanc ledled Cymru"}, {"text_idx": "#000004", "text": "Mae ein strategaeth 5 mlynedd sydd newydd ei chyhoeddi yn amlinellu gweledigaeth y Cyngor Llyfrau ar gyfer Cymru fel Cenedl o Ddarllenwyr ac yn tanlinellu ein hymrwymiad ni ein hunain i gynyddu ymgysylltu a\u0302 darllen ac ehangu\u2019r rhaglenni rhoi llyfr yn anrheg. Rwy\u2019n falch iawn fod Llywodraeth Cymru wedi cyndabod pwysigrwydd y cylch gwaith yma ac rydym yn edrych ymlaen at gydweithio a\u0302 nhw i gefnogi\u2019r rhaglen gyffrous ac uchelgeisiol hon.\u201d"}, {"text_idx": "#000005", "text": "Wrth gyhoeddi\u2019r cyllid newydd, dywedodd Jeremy Miles, Gweinidog y Gymraeg ac Addysg: \u201cMae sgiliau siarad, gwrando a darllen yn chwarae ro\u0302l hanfodol yn ein bywydau bob dydd. Os ydyn ni am gau\u2019r bwlch cyrhaeddiad rhwng disgyblion o gefndiroedd difreintiedig a\u2019u cyfoedion, mae gwella sgiliau darllen yn hanfodol."}, {"text_idx": "#000006", "text": "\u201cRhaid inni ysgogi cariad at ddarllen ymhlith plant ifanc er mwyn inni allu sicrhau bod ganddyn nhw\u2019r sgiliau a\u2019r arferion y bydd eu hangen arnyn nhw yn nes ymlaen mewn bywyd."}, {"text_idx": "#000007", "text": "\u201cMae darllen yn hanfodol i sicrhau bod pob dysgwr yn cael cyfle i fanteisio ar ehangder y Cwricwlwm newydd i Gymru. Ac mae nodau\u2019r cwricwlwm yn seiliedig ar wella llythrennedd a llafaredd ein dysgwyr iau.\u201d"}, {"text_idx": "#000008", "text": "Ychwanegodd y Gweinidog: \u201cRwy\u2019n hynod falch fy mod i\u2019n gallu dangos yr effaith bwysig y gall llyfrau, darllen a llafaredd ei chael ar wireddu potensial plant drwy roi llyfr i bob plentyn a pherson ifanc yng Nghymru: yn ogystal a\u0302 chyllid ar gyfer mwy o lyfrau mewn ysgolion ac i deuluoedd.\u201d"}, {"text_idx": "#000011", "text": "I nodi\u2019n pen-blwydd yn 60, comisiynwyd dwy ffilm fer, Ein Stori \u2013 lleisiau cyhoeddi heddiw ac Our Story \u2013 publishing voices today."}, {"text_idx": "#000016", "text": "Am 60 mlynedd, mae Cyngor Llyfrau Cymru wedi ymroi i gefnogi\u2019r diwydiant cyhoeddi yng Nghymru a hybu darllen er pleser."}, {"text_idx": "#000017", "text": "A ninnau\u2019n nodi\u2019n pen-blwydd, rydym yn falch iawn o rannu\u2019n strategaeth newydd sy\u2019n datgan ein huchelgeisiau a\u2019n gweledigaeth ar gyfer y pum mlynedd nesaf."}, {"text_idx": "#000018", "text": "Mae\u2019r strategaeth yn amlinellu sut y byddwn yn parhau a\u0302\u2019n cenhadaeth o gefnogi\u2019r diwydiant cyhoeddi yng Nghymru yng nghyd-destun yr adferiad yn dilyn Covid, gan gyfrannu i raglen lywodraethu a Datganiad Llesiant Llywodraeth Cymru a chefnogi\u2019r diwydiant wrth iddo ymateb i gyfleoedd a heriau\u2019r dyfodol."}, {"text_idx": "#000022", "text": "Mae\u2019r gyfrol hardd hon yn adrodd stori\u2019r Cyngor Llyfrau dros 60 mlynedd, o\u2019i wreiddiau yn y 1960au hyd at heddiw."}, {"text_idx": "#000026", "text": "Cyngor Llyfrau Cymru yn dathlu 60 mlynedd o gefnogi\u2019r diwydiant cyhoeddi"}, {"text_idx": "#000028", "text": "O edrych yn o\u0302l at ei wreiddiau fel elusen a sefydlwyd i hybu cyhoeddi llyfrau Cymraeg yn 1961, i gyhoeddi\u2019i weledigaeth am y dyfodol gyda lansiad y Cynllun Strategol pum mlynedd newydd, Cymru: Cenedl o Ddarllenwyr, bydd y Cyngor yn archwilio holl agweddau\u2019r sector yng Nghymru yn ystod wythnos gyfan o ddathlu."}, {"text_idx": "#000029", "text": "Bydd byd creadigol, bywiog, cyffrous cyhoeddi yng Nghymru yn cael ei ddadlennu trwy gyfrol y dathlu, ffilmiau o\u2019r byd cyhoeddi ar waith, dathlu rhagoriaeth llenyddiaeth Cymru gyda Gwobr Mary Vaughan Jones, ac yna hel atgofion am lyfrau arbennig, Clwb Darllen Sbondonics, a 60 mlynedd o lyncu llyfrau a dathlu darllen."}, {"text_idx": "#000031", "text": "Bydd rhaglen lawn yn ystod yr wythnos \u2013 ewch i wefan llyfrau.cymru am ragor o wybodaeth."}, {"text_idx": "#000034", "text": "Bydd yr wythnos yn dechrau gyda lansiad llyfr newydd i ddathlu\u2019r pen-blwydd. Mae O Hedyn i Ddalen yn adrodd stori\u2019r Cyngor dros 60 mlynedd o\u2019i wreiddiau yn y 1960au hyd at heddiw. Wedi\u2019i olygu gan Gwen Davies a gyda darluniau unigryw gan yr argraffydd Molly Brown, mae\u2019r llyfr yn olrhain etifeddiaeth a gwaith y Cyngor trwy gyfraniadau gan yr Athro M. Wynn Thomas a rhai o ffigurau blaenllaw eraill y sector. Mae chwaer-gyfrol, Two Rivers from a Common Spring, ar gael yn Saesneg."}, {"text_idx": "#000037", "text": "Menna Lloyd Williams yw enillydd Gwobr Mary Vaughan Jones 2021, gwobr sy\u2019n ei hanrhydeddu am ei chyfraniad arbennig i faes llenyddiaeth plant. Bydd digwyddiad digidol ar sianel Cyngor Llyfrau Cymru #carudarllen AM amam.cymru/carudarllen am 7pm ddydd Mawrth, 2 Tachwedd fel rhan o ddathliadau\u2019r wythnos."}, {"text_idx": "#000040", "text": "Am 60 mlynedd mae Cyngor Llyfrau Cymru wedi cyflawni ei brif bwrpas, sef cefnogi diwydiant cyhoeddi Cymru a hybu darllen er pleser i bawb."}, {"text_idx": "#000041", "text": "Wrth gyhoeddi\u2019i strategaeth newydd mae\u2019r Cyngor yn datgan ei uchelgeisiau a\u2019i weledigaeth am y pum mlynedd nesaf. Mae\u2019n amlinellu sut y bydd yn symud ymlaen gyda\u2019i genhadaeth yng nghyd-destun yr adferiad yn dilyn Covid, gan ymateb i Raglen Lywodraethu a Datganiad Llesiant Llywodraeth Cymru a chefnogi\u2019r diwydiant i ymateb i gyfleoedd a heriau\u2019r dyfodol."}, {"text_idx": "#000043", "text": "Dathlu 60 mlynedd o lyfrau, straeon \u2013 a Sbondonics!"}, {"text_idx": "#000044", "text": "Bydd ti\u0302m y Cyngor Llyfrau yn pori trwy\u2019r archif ac yn rhannu delweddau ac atgofion o\u2019r 60 mlynedd diwethaf ar ei gyfrifon cymdeithasol @LlyfrauCymru (Trydar / Instagram) a @Llyfr Da / Fab Books (Facebook). O faniau\u2019r Ganolfan Ddosbarthu i gyn-enillwyr Gwobrau Tir na n-Og a Chlwb Sbondonics, cewch flas o weithgaredd y Cyngor Llyfrau dros y 60 mlynedd diwethaf."}, {"text_idx": "#000046", "text": "Awydd darllen mwy yn 2023?\nDarllen yn Well ar gyfer yr arddegau"}]